
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Μάί'ου 2018 


ΤΕΥΧΟΣ ΔΕΥΤΕΡΟ 


Αρ. Φύλλου 1887 


ΑΠΟΦΑΣΕΙΣ 

Αριθμ. αττόφ. 683/2-5-2018 

Έγκριση Κανονισμού Προγράμματος Μεταπτυ¬ 
χιακών Σπουδών του Τμήματος Ιστορίας και Αρ¬ 
χαιολογίας του Εθνικού και Καποδιστριακού Πα¬ 
νεπιστημίου Αθηνών με τίτλο «Αρχαιολογία και 
Ιστορία του Αρχαίου Κόσμου: από την Απώτατη 
Προϊστορία έως την Ύστερη Αρχαιότητα». 

Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Λαμβάνοντας υπόψη: 

1. Τις διατάξεις του ν. 4485/17 «Οργάνωση και Λει¬ 
τουργία της ανώτατης εκπαίδευσης, ρυθμίσεις για την 
έρευνα και άλλες διατάξεις» (ΦΕΚ Α’ 114), και ειδικότερα 
τα άρθρα 30 έως και 37,45 και 85. 

2. Την υπ' αριθμ. 163204/Ζ1/29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

3. Την υπ'αριθμ. 216772/Ζ1 /8-12-2017 Υπουργική 
Απόφαση (ΦΕΚ 4334/12-12-2017, τ. Β') με τίτλο «Τρόπος 
κατάρτισης του αναλυτικού προϋπολογισμού λειτουρ¬ 
γίας και της έκθεσης βιωσιμότητας των Προγραμμάτων 
Μεταπτυχιακών Σπουδών». 

4. Τις παραγράφους 7 και 8 του άρθρου 19 του 
ν. 4521 /2018 (ΦΕΚ Α'38) «Ίδρυση Πανεπιστημίου Δυτικής 
Αττικής και άλλες διατάξεις». 

5. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ ΑΊ 95), 
όπως τροποποιήθηκαν και ισχύουν. 

6. Τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α'83), όπως τροπο¬ 
ποιήθηκαν και ισχύουν. 

7. Τις παραγράφους 7 και 8 του άρθρου 19 του 
ν. 4521/2018 (ΦΕΚ Α'38) «Ίδρυση Πανεπιστημίου Δυτικής 
Αττικής και άλλες διατάξεις». 

8. Το π.δ. 85/31-5-2013 (ΦΕΚΑΊ24) «Ίδρυση, μετονο- 
μασία, ανασυγκρότηση Σχολών και ίδρυση Τμήματος 
στο Εθνικό και Καποδιστριακό Πανεπιστήμιο Αθηνών». 

9. Τις διατάξεις του ν. 3374/2005 και ιδίως τα άρθρα 14 
και 15 (ΦΕΚ 189, τ.Α', 02-08-2005) «Διασφάλιση της ποιό¬ 


τητας στην ανώτατη εκπαίδευση. Σύστημα μεταφοράς 
και συσσώρευσης πιστωτικών μονάδων - Παράρτημα 
διπλώματος» όπως τροποποιήθηκε και ισχύει. 

10. Το απόσπασμα πρακτικού της Συνέλευσης του Τμή¬ 
ματος Ιστορίας και Αρχαιολογίας του ΕΚΠΑ (συνεδρίαση 
8/22-3-2018). 

11. Το απόσπασμα πρακτικού της Επιτροπής Μετα¬ 
πτυχιακών Σπουδών του ΕΚΠΑ (συνεδρίαση 4/2-4-2018) 

12. Το απόσπασμα πρακτικού της Συγκλήτου του ΕΚΠΑ 
(συνεδρία 13/4-4-2018). 

13. Το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, απο¬ 
φασίζουμε: 

Έγκριση Κανονισμού Προγράμματος Μεταπτυχιακών 
Σπουδών του Τμήματος Ιστορίας και Αρχαιολογίας του 
ΕΚΠΑ, με τίτλο «Αρχαιολογία και Ιστορία του Αρχαίου 
Κόσμου: από την Απώτατη Προϊστορία έως την Ύστερη 
Αρχαιότητα», από το ακαδημαϊκό έτος 2018-2019, ως 
ακολούθως: 

ΑΡΘΡΟ 1 

ΑΝΤΙΚΕΙΜΕΝΟ-ΣΚΟΠΟΣ 

Σκοπός του ΠΜΣ «Αρχαιολογία και Ιστορία του Αρ¬ 
χαίου Κόσμου: από την Απώτατη Προϊστορία έως την 
Ύστερη Αρχαιότητα» είναι η παροχή υψηλού επιπέδου 
μεταπτυχιακής εκπαίδευσης στο επιστημονικό πεδίο 
του Τμήματος Ιστορίας και Αρχαιολογίας του ΕΚΠΑ. Πε¬ 
ριλαμβάνει τις εξής τρεις ειδικεύσεις: 1) Προϊστορική 
Αρχαιολογία, 2) Κλασική Αρχαιολογία, 3) Αρχαία Ιστορία. 

Μετά την πλήρη και επιτυχή ολοκλήρωση των σπου¬ 
δών με βάση το πρόγραμμα σπουδών και ανάλογα με 
την ειδίκευση που έχει επιλέξει ο φοιτητής, το ΠΜΣ οδη¬ 
γεί στην απονομή «Διπλώματος Μεταπτυχιακών Σπου¬ 
δών στην Αρχαιολογία και Ιστορία του Αρχαίου Κόσμου: 
από την Απώτατη Προϊστορία έως την Ύστερη Αρχαιό¬ 
τητα». Οι τίτλοι απονέμονται από το Τμήμα Ιστορίας και 
Αρχαιολογίας του ΕΚΠΑ. 

ΑΡΘΡΟ 2 

ΔΟΜΗ ΚΑΙ ΟΡΓΑΝΑ ΤΟΥ ΠΜΣ 

Αρμόδια όργανα για τη λειτουργία του ΠΜΣ σύμφωνα 
με το νόμο 4485/2017 είναι: 












20548 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος ΒΊ 887/24.05.2018 


1. Η Συνέλευση του Τμήματος 

2. Η Συντονιστική Επιτροπή (ΣΕ) του ΠΜΣ: απαρτίζεται 
από πέντε (5) μέλη ΔΕΠ του Τμήματος, που έχουν αναλά- 
βει μεταπτυχιακό έργο και εκλέγονται από τη Συνέλευση 
τουΤμήματος για διετή θητεία.Τα μέλη της ΣΕ δεν δικαι¬ 
ούνται επιπλέον αμοιβή ή αποζημίωση για τη συμμετοχή 
τους στην επιτροπή. Πρόεδρος της ΣΕ είναι ο Διευθυντής 
του ΠΜΣ, ο οποίος ορίζεται από τη Συνέλευση μεταξύ 
των μελών της ΣΕ. Η θητεία του Προέδρου της ΣΕ μπο¬ 
ρεί να ανανεωθεί μία φορά. Η ΣΕ είναι αρμόδια για την 
παρακολούθηση και τον συντονισμό της λειτουργίας 
του προγράμματος και: 

- Εισηγείται στη Συνέλευση την κατανομή του διδακτι¬ 
κού έργου μεταξύ των διδασκόντων του ΠΜΣ. 

- Ορίζει τον επιβλέποντα και τα μέλη της τριμελούς 
επιτροπής εξέτασης Μεταπτυχιακών Διπλωματικών Ερ¬ 
γασιών (ΜΔΕ), ο ορισμός της οποίας επικυρώνεται από 
τη Συνέλευση τουΤμήματος. 

- Εξετάζει φοιτητικά θέματα, όπως αιτήσεις αναστολής 
φοίτησης, αναγνώρισης μαθημάτων από προηγούμενη 
μεταπτυχιακή εκπαίδευση, αντικατάστασης μαθημάτων 
του παρόντος Προγράμματος με μαθήματα άλλων ΠΜΣ 
και εισηγείται σχετικά στη Συνέλευση τουΤμήματος. 

- Αποφασίζει ως προς την οικονομική διαχείριση και 
ειδικότερα ως προς την έγκριση των δαπανών του προ¬ 
γράμματος και πιστοποιεί τη σχέση των εκπαιδευτικών 
αναγκών του συγκεκριμένου προγράμματος με τις εκά- 
στοτε αιτούμενες δαπάνες. 

3. Ο Διευθυντής του ΠΜΣ και ο Αναπληρωτής του: Ο 
Διευθυντήςτου ΠΜΣ είναι μέλοςΔΕΠ πρώτης βαθμίδας 
ή της βαθμίδαςτου αναπληρωτή, του ιδίου ή συναφούς 
γνωστικού αντικειμένου με το γνωστικό αντικείμενο του 
ΠΜΣ. Επιπλέον, είναι μέλος και Πρόεδρος της ΣΕ. Ο Ανα¬ 
πληρωτής Διευθυντής του ΠΜΣ είναι Καθηγητής ή Ανα¬ 
πληρωτής Καθηγητής και εκπληρώνει τα καθήκοντα του 
Διευθυντή σε περίπτωση απουσίας του. Ο Διευθυντής 
και ο Αναπληρωτής του ορίζονται με απόφαση Συνέ¬ 
λευσης του Τ μήματος. 

Ο Διευθυντής του ΠΜΣ εισηγείται στα αρμόδια όργανα 
του Ιδρύματος για κάθε θέμα που αφορά την αποτελε¬ 
σματική λειτουργία του προγράμματος. Ο Διευθυντής 
δεν μπορεί να έχει περισσότερες από δύο (2) συνεχό¬ 
μενες θητείες και δεν δικαιούται επιπλέον αμοιβή για το 
διοικητικό του έργο ως Διευθυντή. Έχει τις ακόλουθες 
αρμοδιότητες: 

α) Συγκαλεί σε συνεδρίαση τη ΣΕ. 

β) Καταρτίζει την ημερήσια διάταξη των εν λόγω συ¬ 
νεδριάσεων, λαμβάνοντας υπόψη εισηγήσεις των μελών 
και οργάνων του ΠΜΣ. 

γ) Ορίζει εκλογές για την αναπλήρωση μελών επιτρο¬ 
πών λόγω κένωσης θέσης. 

δ) Έχει την ευθύνη σύνταξης του προϋπολογισμού και 
απολογισμού του Προγράμματος, τους οποίους υποβάλ¬ 
λει στη Συνέλευση τουΤμήματος για έγκριση. 

ε) Είναι υπεύθυνος για την παρακολούθηση της εκτέ¬ 
λεσης του προϋπολογισμού και για την έκδοση των εντο¬ 
λών πληρωμής των σχετικών δαπανών. 


στ) Κατά τη λήξη της θητείας του, καθώς και της ΣΕ, 
συντάσσει αναλυτικό απολογισμό του ερευνητικού και 
εκπαιδευτικού έργου του ΠΜΣ, καθώς και των λοιπών 
δραστηριοτήτων του, με στόχο την αναβάθμιση των 
σπουδών, την καλύτερη αξιοποίηση του ανθρώπινου 
δυναμικού, τη βελτιστοποίηση των υφιστάμενων υποδο¬ 
μών και την κοινωνικά επωφελή χρήση των διαθέσιμων 
πόρων του ΠΜΣ. 

Το ΠΜΣ «Αρχαιολογία και Ιστορία του Αρχαίου Κό¬ 
σμου: από την Απώτατη Προϊστορία έως την Ύστερη 
Αρχαιότητα» υποστηρίζεται από τη Γραμματεία του Προ¬ 
γράμματος που είναι εγκατεστημένη στο Τμήμα Ιστο¬ 
ρίας και Αρχαιολογίας του ΕΚΠΑ και βρίσκεται υπό την 
επιστασία της Γραμματείας του Τμήματος Ιστορίας και 
Αρχαιολογίας του ΕΚΠΑ. Η Γραμματεία του ΠΜΣ έχει ως 
καθήκον τη γραμματειακή υποστήριξη του ΠΜΣ, όπως 
την προετοιμασία της διαδικασίας εισδοχής υποψηφίων, 
την τήρηση των οικονομικών στοιχείων του Προγράμ¬ 
ματος, τη γραμματειακή υποστήριξη της ΣΕ, την κατα¬ 
χώριση βαθμολογιών κ.λπ. 

ΑΡΘΡΟ 3 

ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ 

Στο ΠΜΣ «Αρχαιολογία και Ιστορία του Αρχαίου Κό¬ 
σμου: από την Απώτατη Προϊστορία έως την Ύστερη 
Αρχαιότητα» γίνονται δεκτοί κάτοχοι τίτλου του Α' κύ¬ 
κλου σπουδών τωνΤμημάτων Ιστορίας και Αρχαιολο¬ 
γίας ΑΕΙ της ημεδαπής ή ομοταγών, αναγνωρισμένων 
από τον ΔΟΑΤΑΠ, ιδρυμάτων της αλλοδαπής, καθώς 
και απόφοιτοι άλλων Τμημάτων ΑΕΙ της ημεδαπής ή 
ομοταγών, αναγνωρισμένων της αλλοδαπής. Γίνονται 
δεκτοί ως υπεράριθμοι μέλη των κατηγοριών ΕΕΠ, 
ΕΔΙΠ και ΕΤΕΤ σύμφωνα με την παρ. 8 του άρ. 34 του 
ν. 4485/2017. 

Το ΠΜΣ «Αρχαιολογία και Ιστορία του Αρχαίου Κό¬ 
σμου: από την Απώτατη Προϊστορία έως την Ύστερη 
Αρχαιότητα» θα δέχεται έως 45 φοιτητές ανά ακαδημαϊ¬ 
κό έτος και προγραμματίζεται να απασχολεί 15 συνολικά 
διδάσκοντες, τουλάχιστον 60% από το Τμήμα Ιστορίας 
και Αρχαιολογίας του ΕΚΠΑ και έως 40% από Πανεπιστή¬ 
μια και Ερευνητικά Κέντρα της ημεδαπής και της αλλοδα¬ 
πής (για τις κατηγορίες διδασκόντων βλ. άρθρο 9). Αυτό 
αντιστοιχεί σε 3 φοιτητές ανά διδάσκοντα. 

Σημειώνεται ότι ο μέγιστος αριθμός μεταπτυχιακών 
φοιτητών στα ΠΜΣ του Τμήματος Ιστορίας και Αρχαιο¬ 
λογίας είναι περίπου 115 ανά έτος σε σχέση και με τον 
αριθμό των περίπου 240 προπτυχιακών φοιτητών ανά 
έτος και των 36 διδασκόντων του Τμήματος Ιστορίας και 
Αρχαιολογίας του ΕΚΠΑ. 

Τα ανωτέρω στοιχεία δίνονται κατά προσέγγιση και 
ανταποκρίνονται στα δεδομένα του έτους σύνταξης του 
Κανονισμού. 

ΑΡΘΡΟ 4 

ΤΡΟΠΟΣ ΕΙΣΑΓΩΓΗΣ 

Η επιλογή των φοιτητών γίνεται σύμφωνα με το νόμο 
4485/2017 και τις προβλέψεις του παρόντος Κανονισμού 
Μεταπτυχιακών Σπουδών. 




Τεύχος Β' 1887/24.05.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Κάθε Μάιο, με απόφαση της Συνέλευσης του Τμήμα¬ 
τος Ιστορίας και Αρχαιολογίας του ΕΚΠΑ, δημοσιεύεται 
και αναρτάται στην ιστοσελίδα του Τμήματος και του 
Ιδρύματος προκήρυξη για την εισαγωγή μεταπτυχια¬ 
κών φοιτητών στο ΠΜΣ. Οι αιτήσεις υποβάλλονται στη 
Γραμματεία Μεταπτυχιακών Σπουδών του Τμήματος 
(Πανεπιστημιούπολη Ζωγράφου, Φιλοσοφική Σχολή, 4ος 
όροφος, γραφείο 404) από 1 έως 20 Ιουνίου και από 1-10 
Σεπτεμβρίου έκαστου έτους. 

Απαραίτητα δικαιολογητικά είναι: 

1. Αίτηση Συμμετοχής (με δήλωση της προτιμώμενης 
ειδίκευσης). 

2. Βιογραφικό σημείωμα. 

3. Αναλυτική βαθμολογία. 

4. Φωτοτυπία δύο όψεων της αστυνομικής ταυτότητας. 

5. Διπλωματική εργασία ή σεμιναριακές εργασίες, εάν 
υπάρχουν, ιδιαίτερα εκείνες που σχετίζονται με το γνω¬ 
στικό αντικείμενο ειδίκευσης. 

6. Βεβαιώσεις συμμετοχής σε ανασκαφές, σεμινάρια 
κ.λπ. 

7. Πιστοποιητικό γλωσσομάθειας της αγγλικής γλώσ¬ 
σας (επιπέδου τουλάχιστον Β2) ή περισσοτέρων, εάν 
υπάρχουν. 

8. Δημοσιεύσεις σε περιοδικά με κριτές, εάν υπάρχουν. 

9. Αποδεικτικά επαγγελματικής ή ερευνητικής δρα¬ 
στηριότητας, εάν υπάρχουν. 

Οι φοιτητές από ιδρύματα της αλλοδαπής πρέπει να 
προσκομίσουν πιστοποιητικό αντιστοιχίας και ισοτιμί¬ 
ας από τον ΔΟΑΤΑΠ, σύμφωνα με το άρ. 34, παρ. 7 του 
ν. 4485/2017. 

Η επιλογή των εισακτέων κάθε ειδίκευσης πραγματο¬ 
ποιείται με βάση τα ακόλουθα κριτήρια: 

1. Επίδοση στις εισαγωγικές γραπτές εξετάσεις για 
το ΠΜΣ σε ποσοστό 50%. Η γραπτή εξέταση γίνεται 
αποκλειστικά σε θέματα της ειδίκευσης στην οποία 
επιθυμεί να ενταχθεί ο υποψήφιος και στην σχετική 
ύλη που έχει προηγουμένως ανακοινωθεί. Η ΣΕ ορίζει 
τουλάχιστον δύο εξεταστές ανά ειδίκευση, οι οποίοι 
αναλαμβάνουν και την βαθμολόγηση των γραπτών, 
καθώς και έναν αναβαθμολογητή. Οι εξεταστές ορί¬ 
ζουν τρία θέματα εκ των οποίων κληρώνεται το ένα 
ενώπιον των υποψηφίων. Η βαθμολόγηση γίνεται από 
τους εξεταστές. Κατά την βαθμολόγηση τα ονόματα των 
υποψηφίων παραμένουν καλυμμένα. Εάν η διαφορά 
του βαθμού μεταξύ του πρώτου και του δεύτερου βαθ¬ 
μολογητή είναι μικρότερη ή ίση με 3 μονάδες, τότε ως 
τελικός βαθμός του γραπτού ορίζεται ο μέσος όρος του 
βαθμού των δύο βαθμολογητών. Σε αντίθετη περίπτω¬ 
ση γίνεται αναβαθμολόγηση από τον αναβαθμολογητή. 
Ο τελικός βαθμός του γραπτού προκύπτει από τον μέσο 
όρο των βαθμών του αναβαθμολογητή και του βαθμού 
εκείνου εκ των δύο πρώτων που είναι πλησιέστερος 
προς αυτόν. Αν ο βαθμός του αναβαθμολογητή είναι 
στο μέσο όρο των βαθμών των δύο πρώτων βαθμο¬ 
λογητών, τότε ο βαθμός του γραπτού προκύπτει από 
τον μέσο όρο και των τριών βαθμολογητών. Ο βαθμός 


της γραπτής εξέτασης είναι τελικός. Δεν προβλέπεται 
άλλη διαδικασία αναβαθμολόγησης. 

2. Προφορική συνέντευξη σε ποσοστό 50%. Η συ¬ 
νέντευξη πραγματοποιείται από τα μέλη ΔΕΠ της ειδί¬ 
κευσης, την οποία επιθυμεί να επιλέξει ο υποψήφιος, 
και των κατά περίπτωση συνεξεταζόμενων γνωστικών 
αντικειμένων, αν υπάρχουν τέτοια. Κατά την συνέντευ¬ 
ξη ελέγχονται οι γνώσεις των υποψηφίων στα θέματα 
της ειδίκευσης, καθώς και η δυνατότητά τους να πραγ¬ 
ματοποιήσουν πρωτότυπη έρευνα. Συνυπολογίζεται ο 
βαθμός του πτυχίου και των σεμιναριακών εργασιών 
που σχετίζονται με το γνωστικό αντικείμενο ειδίκευσης, 
η συμμετοχή σε ανασκαφές ή πρακτικές ασκήσεις, το 
επίπεδο των πιστοποιητικών γλωσσομάθειας, οι δη¬ 
μοσιεύσεις σε περιοδικά με κριτές και αποδεικτικά 
επαγγελματικής ή ερευνητικής δραστηριότητας, εάν 
υπάρχουν. Επιπροσθέτως, στην ειδίκευση της «Κλασι¬ 
κής Αρχαιολογίας» εξετάζονται οι γνώσεις των υπο¬ 
ψηφίων στην αρχαία ιστορία και τα αρχαία ελληνικά. 
Στην ειδίκευση της «Αρχαίας Ιστορίας» εξετάζονται οι 
γνώσειςτων υποψηφίων στην κλασική αρχαιολογία και 
τα αρχαία ελληνικά. Στην περίπτωση της ειδίκευσης της 
«Κλασικής Αρχαιολογίας» και της «Αρχαίας Ιστορίας» 
ο βαθμός της προφορικής συνέντευξης υπολογίζεται 
κατά 60% με βάση την απόδοση των υποψηφίων σε 
θέματα της ειδίκευσης και κατά 20% με βάση την από¬ 
δοσή τους σε θέματα των άλλων δύο εξεταζομένων 
γνωστικών αντικειμένων. 

3. Απαραίτητο προσόν για την επιλογή στο Π ΜΣ απο¬ 
τελεί η πιστοποιημένη γνώση της αγγλικής γλώσσας σε 
επίπεδο τουλάχιστον Β2. 

Προκειμένου να ενταχθεί στο πρόγραμμα ο υποψή¬ 
φιος οφείλει να συγκεντρώσει μέσο όρο βαθμολογίας 
τουλάχιστον επτά (7). Σε περίπτωση ισοβαθμίας γίνονται 
δεκτοί όλοι οι ισοβαθμήσαντες υποψήφιοι. Με βάση τα 
συνολικά κριτήρια, η ΣΕ καταρτίζει τον Πίνακα αξιολό¬ 
γησης των φοιτητών και τον καταθέτει προς έγκριση 
στη Συνέλευση του Τμήματος. Οι επιτυχόντες θα πρέπει 
να εγγραφούν στη Γραμματεία του ΠΜΣ εντός επτά (7) 
ημερών από την απόφαση της Συνέλευσης. Η εγγραφή 
του υποψηφίου θα είναι δυνατή μόνον εφόσον προσκο¬ 
μίσει βεβαίωση περάτωσης σπουδών ή επικυρωμένο 
αντίγραφο πτυχίου προπτυχιακών σπουδών ενόςΤμήμα- 
τος Ιστορίας και Αρχαιολογίας ΑΕΙ της ημεδαπής ή ομο- 
ταγών, αναγνωρισμένων από τον ΔΟΑΤΑΠ, ιδρυμάτων 
της αλλοδαπής ή άλλων Τμημάτων ΑΕΙ της ημεδαπής 
ή ομοταγών, αναγνωρισμένων της αλλοδαπής. Σε περί¬ 
πτωση μη εγγραφής ενός ή περισσοτέρων φοιτητών, θα 
κληθούν, αν υπάρχουν, οι επιλαχόντες, με βάση τη σειρά 
τους στον εγκεκριμένο αξιολογικό πίνακα, να εγγραφούν 
στο Πρόγραμμα. 

Αλλοδαποί υπότροφοι του Ι.Κ.Υ. και άλλων φορέων 
περιορισμένης (συνήθως δεκάμηνης) διάρκειας, καθώς 
και μεταπτυχιακοί φοιτητές-υπότροφοι προγραμμά¬ 
των κινητικότητας της Ευρωπαϊκής Ένωσης ή συναφών 

ρυθμίσεων είναι δυνατόν να πραγματοποιούν, ύστερα 
από απόφαση της ΣΕ, μέρος των σπουδών τους εντασ¬ 
σόμενοι ως υπεράριθμοι στο πρόγραμμα. Αντιστοίχως, 
φοιτητές του προγράμματος του Τμήματος, που εξα¬ 
σφαλίζουν υποτροφία κινητικότητας (π.χ. ΕΡΑΣΜΟΣ) ή 
άλλη, μπορούν να πραγματοποιήσουν μέρος των σπου¬ 
δών τους σε Πανεπιστήμιο της Ευρωπαϊκής Ένωσης ή 
σε άλλο Πανεπιστήμιο, με το οποίο έχει πρόγραμμα 
συνεργασίας το Πανεπιστήμιο Αθηνών ύστερα από 
απόφαση της ΣΕ. 

ΑΡΘΡΟ 5 

ΔΙΑΡΚΕΙΑ ΦΟΙΤΗΣΗΣ 

Η χρονική διάρκεια φοίτησης στο ΠΜΣ που οδηγεί 
στη λήψη Διπλώματος Μεταπτυχιακών Σπουδών (ΔΜΣ) 
ορίζεται σε τέσσερα (4) ακαδημαϊκά εξάμηνα, στα οποία 
περιλαμβάνεται και ο χρόνος εκπόνησης διπλωματικής 
εργασίας. Ο ανώτατος επιτρεπόμενος χρόνος ολοκλήρω¬ 
σης των σπουδών, ορίζεται στα τέσσερα (4) ακαδημαϊκά 
εξάμηνα. 

Για τους εργαζόμενους μεταπτυχιακούς φοιτητές προ- 
βλέπεται η δυνατότητα μερικής φοίτησης. Οι φοιτητές 
αυτής της κατηγορίας πρέπει αποδεδειγμένα να εργάζο¬ 
νται τουλάχιστον είκοσι (20) ώρες την εβδομάδα και να 
προσκομίσουν σχετική σύμβαση εργασίας ή βεβαίωση 
εργοδότη. Μερική φοίτηση προβλέπεται και για μη ερ¬ 
γαζόμενους φοιτητές που αδυνατούν να ανταποκριθούν 
στις απαιτήσεις της πλήρους φοίτησης για λόγους υγεί¬ 
ας, οικογενειακούς, στράτευσης κ.ά. Η διάρκεια μερικής 
φοίτησης δεν μπορεί να ξεπερνάει τα έξι (6) ακαδημαϊκά 
εξάμηνα. Η επιλογή της πλήρους ή μερικής φοίτησης 
γίνεται κατά την εγγραφή του υποψηφίου στο ΠΜΣ και 
είναι οριστική. 

Ο μεταπτυχιακός φοιτητής πλήρους φοίτησης με αί¬ 
τησή του μπορεί να ζητήσει αιτιολογημένα αναστολή 
φοίτησης, η οποία δεν μπορεί να υπερβαίνει τους έξι 
(6) ημερολογιακούς μήνες. Οι έξι μήνες της αναστο¬ 
λής της φοιτητικής ιδιότητας δεν προσμετρώνται στην 
προβλεπόμενη ανώτατη διάρκεια κανονικής φοίτησης. 
Η αναστολή χορηγείται μόνο για εξαιρετικά σοβαρούς 
λόγους υγείας, εφόσον η ΣΕ τους κρίνει απολύτως αιτι¬ 
ολογημένους και τεκμηριωμένους. Σε εξαιρετικές περι¬ 
πτώσεις, η ΣΕ έχει την αρμοδιότητα να εξετάζει άλλους 
πολύ σοβαρούς λόγους αναστολής και να αποφαίνεται 
αναλόγως. 

ΑΡΘΡΟ 6 

ΠΡΟΓΡΑΜΜΑ ΣΠΟΥΔΩΝ 

Το ΠΜΣ ξεκινά το χειμερινό εξάμηνο εκάστου ακα¬ 
δημαϊκού έτους. Για την απόκτηση ΔΜΣ κάθε μεταπτυ¬ 
χιακός φοιτητής οφείλει να ολοκληρώσει επιτυχώς έξι 
σεμινάρια και την Μεταπτυχιακή Διπλωματική Εργασία 
ειδίκευσης (ΜΔΕ). Η διδασκαλία των μαθημάτων γίνε¬ 
ται διά ζώσης. Η θεματολογία και η βιβλιογραφία των 
μαθημάτων περιέχονται στον Οδηγό Σπουδών, ο οποί¬ 
ος αναρτάται στην ιστοσελίδα του Τμήματος ετησίως. 


Τα σεμινάρια είναι εξαμηνιαία. Οι σεμιναριακές εργασί¬ 
ες αντιστοιχούν προς 15 πιστωτικές μονάδες (Ε0Τ5) η 
καθεμία και η ΜΔΕ προς 30 πιστωτικές μονάδες (ΕΈΤ5), 
οπότε για την απόκτηση ΔΜΣ απαιτούνται συνολικά 120 
πιστωτικές μονάδες (Ε0Τ5). Τα μαθήματα διεξάγονται 
στην ελληνική γλώσσα με δυνατότητα προσφοράς μα¬ 
θημάτων στην αγγλική από επισκέπτη καθηγητή προ¬ 
ερχόμενο από ΑΕΙ της αλλοδαπής. 

Για κάθε φοιτητή ορίζεται ένας επόπτης σπουδών. 
Επόπτες σπουδών μπορούν να είναι μέλη ΔΕΠ του Τμή- 
ματος, που συμμετέχουν στο ΠΜΣ και προσφέρουν στη 
διάρκεια των 4 εξαμήνων ένα τουλάχιστον σεμιναριακό 
μάθημα. Οι επόπτες ορίζονται από την ΣΕ στην αρχή των 
σπουδών, λαμβάνοντας υπόψιν τα επιστημονικά ενδια¬ 
φέροντα και την αντίστοιχη πρόταση του υποψηφίου. Η 
ΣΕ και ο επόπτης έχουν την ευθύνη της παρακολούθησης 
και του ελέγχου της πορείας των σπουδών του μεταπτυ¬ 
χιακού φοιτητή. Κάθε φοιτητής μπορεί να παρακολουθεί 
σε κάθε εξάμηνο μέχρι και τρία σεμιναριακά μαθήματα, 
σύμφωνα με το προσωπικό του πρόγραμμα, το οποίο 
διαμορφώνεται κατά τις ρυθμίσεις του κανονισμού και 
σε συνεργασία με τον επόπτη του, ο οποίος ενημερώνει 
στη συνέχεια γραπτώς τη ΣΕ. 

Από το σύνολο των σεμιναριακών μαθημάτων τουλά¬ 
χιστον τέσσερα (4) πρέπει να προέρχονται από τον κα¬ 
τάλογο των μαθημάτων της ειδίκευσης, στην οποία έχει 
εγγράφει ο φοιτητής, ή συγγενών ειδικεύσεων, σύμφωνα 
με την πρόταση του επόπτη, ή από μαθήματα της ίδιας 
ειδίκευσης σε ομοταγές αναγνωρισμένο ίδρυμα της αλ¬ 
λοδαπής στο πλαίσιο των εκπαιδευτικών προγραμμάτων 
της Ευρωπαϊκής Ένωσης. Τα υπόλοιπα δύο σεμινάρια 
μπορούν να επιλέγονται από άλλες ειδικεύσεις του ιδίου 
ΠΜΣ ή άλλων ΠΜΣ του Τμήματος ή άλλου πανεπιστημια- 
κούΤμήματος ή αναγνωρισμένου ερευνητικού Κέντρου, 
με τη σύμφωνη γνώμη του επόπτη καθηγητή, εφόσον 
εξασφαλίζεται η αντιστοιχία των πιστωτικών μονάδων 
(ΕΈΤ5). 

Υπάρχει επίσης η δυνατότητα ένα από τα έξι σε¬ 
μινάρια να έχει τη μορφή «ελεύθερης σεμιναριακής 
εργασίας» και να σχετίζεται με θέμα εξειδικευμένο, το 
οποίο δεν προσφέρεται στο Πρόγραμμα των σεμινα¬ 
ρίων του Τμήματος, αλλά αφορά τα ειδικά ερευνητι¬ 
κά ενδιαφέροντα του σπουδαστή. Εν προκειμένω ως 
επόπτης μπορεί να ορισθεί μέλος ΔΕΠ του Τμήματος 
ή εξειδικευμένος εξωτερικός συνεργάτης. Ο επόπτης 
της «ελεύθερης σεμιναριακής εργασίας» παρακολου¬ 
θεί την εργασία του μεταπτυχιακού φοιτητή ανελλι¬ 
πώς και συναντάται μαζί του ανά 15ήμερο. Η εργασία 
παραδίδεται γραπτή και παρουσιάζεται ολοκληρω¬ 
μένη σε ειδικό σεμινάριο στο τέλος του εξαμήνου. 
Τα μαθήματα των εξωτερικών συνεργατών του ΠΜΣ 
εντάσσονται στο πρόγραμμα του ΠΜΣ του Τμήματος 
ύστερα από έγκριση της ΣΕ. 

Α.Το προγραμμάτων μαθημάτων ανά ειδίκευση δια¬ 
μορφώνεται ως εξής: 

1. Ειδίκευση: Προϊστορική Αρχαιολογία 


Α'Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ5 

Εμβάθυνση σε θέματα του Προϊστο¬ 
ρικού και Πρωτοϊστορικού Πολιτι¬ 
σμού του Αιγαίου, της Κύπρου και 
της Εγγύς Ανατολής, 1 

3 

15 

Εμβάθυνση σε θέματα του Προϊστο¬ 
ρικού και Πρωτοϊστορικού Πολιτι¬ 
σμού του Αιγαίου, της Κύπρου και 
της Εγγύς Ανατολής, II 

3 

15 

Σύνολο 

6 

30 


Β' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ5 

Εμβάθυνση σε θέματα του Προϊστο¬ 
ρικού και Πρωτοϊστορικού Πολιτι¬ 
σμού του Αιγαίου, της Κύπρου και 
της Εγγύς Ανατολής, III 

3 

15 

Εμβάθυνση σε θέματα του Προϊστο¬ 
ρικού και Πρωτοϊστορικού Πολιτι¬ 
σμού του Αιγαίου, της Κύπρου και 
της Εγγύς Ανατολής, IV 

3 

15 

Σύνολο 

6 

30 

Γ' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ$ 

Εμβάθυνση σε θέματα του Προϊ¬ 
στορικού και Πρωτοϊστορικού Πο¬ 
λιτισμού του Αιγαίου, της Κύπρου 
και της Εγγύς Ανατολής, V 

3 

15 

Εμβάθυνση σε θέματα του Προϊ¬ 
στορικού και Πρωτοϊστορικού Πο¬ 
λιτισμού του Αιγαίου, της Κύπρου 
και της Εγγύς Ανατολής, VI 

3 

15 

Σύνολο 

6 

30 


Δ'Εξάμηνο 


ΕΙΖΤ5 

Εκπόνηση μεταπτυχιακής 
διπλωματικής εργασίας 


Σύνολο 

30 


2. Ειδίκευση: Κλασική Αρχαιολογία 


Α' Εξάμηνο 

Μαθήματα Επιλογής (2 ανά φοιτητή) 

Διδ. ώρες 

ΕΙΖΤ5 

Κλασική Αρχαιολογία 1 

3 

15 

Κλασική Αρχαιολογία II 

3 

15 

Σύνολο 

6 

30 


Β' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ$ 

Κλασική Αρχαιολογία III 

3 

15 

Κλασική Αρχαιολογία IV 

3 

15 

Σύνολο 

6 

30 


Γ' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

ΕΙΖΤ5 

Κλασική Αρχαιολογίαν 

3 

15 

Κλασική Αρχαιολογία VI 

3 

15 

Σύνολο 

6 

30 


Δ'Εξάμηνο 


ΕΙΖΤ5 

Εκπόνηση μεταπτυχιακής διπλωματικής 
εργασίας 


Σύνολο 

30 


3. Ειδίκευση: Αρχαία Ιστορία 


Α'Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ$ 

Αρχαία Ιστορία 1: θέματα εμβάθυν¬ 
σης στην Αρχαία Ιστορία 

3 

15 

Αρχαία Ιστορία II: θέματα εμβάθυν¬ 
σης στην Αρχαία Ιστορία 

3 

15 

Σύνολο 


30 


Β' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ5 

Αρχαία Ιστορία III: θέματα εμβάθυν¬ 
σης στην Αρχαία Ιστορία 

3 

15 

Αρχαία Ιστορία IV: θέματα εμβά¬ 
θυνσης στην Αρχαία Ιστορία 

3 

15 

Σύνολο 


30 


Γ' Εξάμηνο 

Μαθήματα Επιλογής 
(2 ανά φοιτητή) 

Διδ. ώρες 

Ε(ΙΤ5 

Σεμινάριο διεύρυνσης 1: ευρύτερα 
ζητήματα μελέτης του Αρχαίου 
Κόσμου 

3 

15 

Σεμινάριο διεύρυνσης II: ευρύτερα 
ζητήματα μελέτης του Αρχαίου 
Κόσμου 

3 

15 

Σύνολο 


30 

Δ'Εξάμηνο 


ΕΙΙΤ5 

Εκπόνηση μεταπτυχιακής διπλωματικής 
εργασίας 


Σύνολο 

30 


Β. Περιεχόμενο/Περιγραφή μαθημάτων 
1. Ειδίκευση: Προϊστορική Αρχαιολογία 


Α'Εξάμηνο 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, I 

Εξετάζονται ζητήματα αρχιτεκτονικής και τέχνης, κοι¬ 
νωνικής οργάνωσης, οικονομίας και παραγωγής, θρη¬ 
σκείας και τελετουργικού τυπικού στο Αιγαίο κατά την 
Εποχή του Χαλκού. 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, II 

Εξετάζονται ζητήματα αρχιτεκτονικής και τέχνης, κοι¬ 
νωνικής οργάνωσης, οικονομίας και παραγωγής, θρη¬ 
σκείας και τελετουργικού τυπικού από τη Νεολιθική 
περίοδο έως και το τέλος της Εποχής του Χαλκού στο 
Αιγαίο και τη Βαλκανική με αναφορές και συγκρίσεις στις 
λοιπές περιοχές της Ανατολικής Μεσογείου. 

Β'Εξάμηνο 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, III 

Εξετάζονται ζητήματα οικιστικής και ταφικής αρχιτε¬ 
κτονικής και τέχνης, κοινωνικής οργάνωσης, οικονομίας 
και παραγωγής, θρησκείας και τελετουργικού τυπικού, 
εξωτερικών σχέσεων στο Αιγαίο και την ευρύτερη περι¬ 
οχή της Ανατολικής Μεσογείου από την Πρώιμη Εποχή 
του Χαλκού έως και την Πρώιμη Εποχή του Σιδήρου. 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, IV 

Εξετάζονται ζητήματα αρχιτεκτονικής και τέχνης, κοι¬ 
νωνικής οργάνωσης, οικονομίας και παραγωγής, θρη¬ 
σκείας και τελετουργικού τυπικού του Αιγαίου από την 
Πρώιμη έως και την Ύστερη Εποχή του Χαλκού. 

Γ'Εξάμηνο 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, V 

Εξετάζονται ζητήματα οικιστικής και ταφικής αρχιτε¬ 
κτονικής και τέχνης, κοινωνικής οργάνωσης, οικονομίας 
και παραγωγής, θρησκείας και τελετουργικού τυπικού, 
εξωτερικών σχέσεων στην Κύπρο από την Νεολιθική έως 
και την Ύστερη Εποχή του Χαλκού. 

Εμβάθυνση σε θέματα του Προϊστορικού και Πρωτο- 
ϊστορικού Πολιτισμού του Αιγαίου, της Κύπρου και της 
Εγγύς Ανατολής, VI 


Εξετάζονται ζητήματα οικιστικής και ταφικής αρχιτε¬ 
κτονικής και τέχνης, κοινωνικής οργάνωσης, οικονομίας 
και παραγωγής, θρησκείας και τελετουργικού τυπικού, 
εξωτερικών σχέσεων στο Αιγαίο και την ευρύτερη περι¬ 
οχή της Ανατολικής Μεσογείου από την Πρώιμη Εποχή 
του Χαλκού έως και την Πρώιμη Εποχή του Σιδήρου. 

Ελεύθερη σεμιναριακή εργασία 

Η «ελεύθερη σεμιναριακή εργασία» σχετίζεται με θέμα 
εξειδικευμένο, το οποίο δεν προσφέρεται στο Πρόγραμ¬ 
μα των σεμιναρίων του Τμήματος, αλλά αφορά τα ειδικά 
ερευνητικά ενδιαφέροντα του σπουδαστή. 

2. Ειδίκευση: Κλασική Αρχαιολογία 

Α'Εξάμηνο 

Κλασική Αρχαιολογία I 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

Κλασική Αρχαιολογία II 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

Β'Εξάμηνο 

Κλασική Αρχαιολογία III 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

Κλασική Αρχαιολογία IV 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

Ελεύθερη σεμιναριακή εργασία 

Η «ελεύθερη σεμιναριακή εργασία» σχετίζεται με θέμα 
εξειδικευμένο, το οποίο δεν προσφέρεται στο Πρόγραμ¬ 
μα των σεμιναρίων του Τ μήματος, αλλά αφορά τα ειδικά 
ερευνητικά ενδιαφέροντα του σπουδαστή. 

Γ' Εξάμηνο 

Κλασική Αρχαιολογία V 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

Κλασική Αρχαιολογία VI 

Το μάθημα προσφέρει συστηματική και εξειδικευμένη 
μελέτη θεμάτων κλασικής αρχαιολογίας από την Πρώ¬ 
ιμη Εποχή του Σιδήρου έως και τους Αυτοκρατορικούς 
χρόνους. Εξετάζονται βασικές κατηγορίες της κλασικής 
τέχνης από την άποψη της τυπολογίας, της μορφολογί¬ 
ας, της εικονογραφίας και της τεχνικής. Γίνεται επίσης 
αναλυτική αναφορά σε προβλήματα ερευνητικής μεθο¬ 
δολογίας και χρήσης των πηγών. 

3. Ειδίκευση: Αρχαία Ιστορία 

Α'Εξάμηνο 

Αρχαία Ιστορία I: θέματα εμβάθυνσης στην Αρχαία 
Ιστορία 

Εμβάθυνση στην ιστορία του Αρχαίου Κόσμου στον 
ελληνικό και τον ευρύτερο μεσογειακό χώρο από τους 
αρχαϊκούς έως τους ρωμαϊκούς αυτοκρατορικούς χρό¬ 
νους. 

Αρχαία Ιστορία II: θέματα εμβάθυνσης στην Αρχαία 
Ιστορία 

Εμβάθυνση στην ιστορία του Αρχαίου Κόσμου στον 
ελληνικό και τον ευρύτερο μεσογειακό χώρο από τους αρ¬ 
χαϊκούς έως τους ρωμαϊκούς αυτοκρατορικούς χρόνους. 

Β' Εξάμηνο 

Αρχαία Ιστορία III: θέματα εμβάθυνσης στην Αρχαία 
Ιστορία 

Εμβάθυνση στην ιστορία του Αρχαίου Κόσμου στον 
ελληνικό και τον ευρύτερο μεσογειακό χώρο από τους 
αρχαϊκούς έως τους ρωμαϊκούς αυτοκρατορικούς χρό¬ 
νους. 

Αρχαία Ιστορία IV: θέματα εμβάθυνσης στην Αρχαία 
Ιστορία 

Εμβάθυνση στην ιστορία του Αρχαίου Κόσμου στον 
ελληνικό και τον ευρύτερο μεσογειακό χώρο από τους 
αρχαϊκούς έως τους ρωμαϊκούς αυτοκρατορικούς χρό¬ 
νους. 

Γ' Εξάμηνο 

Σεμινάριο διεύρυνσης I: ευρύτερα ζητήματα μελέτης 
του Αρχαίου Κόσμου στον ελληνικό και τον ευρύτερο 
μεσογειακό χώρο από τους αρχαϊκούς έως τους ρωμαϊ¬ 
κούς αυτοκρατορικούς χρόνους. 

Σεμινάριο διεύρυνσης II: ευρύτερα ζητήματα μελέτης 
του Αρχαίου Κόσμου στον ελληνικό και τον ευρύτερο 
μεσογειακό χώρο από τους αρχαϊκούς έως τους ρωμαϊ¬ 
κούς αυτοκρατορικούς χρόνους. 


Ελεύθερη σεμιναριακή εργασία 

Η «ελεύθερη σεμιναριακή εργασία» σχετίζεται με θέμα 
εξειδικευμένο, το οποίο δεν προσφέρεται στο Πρόγραμ¬ 
μα των σεμιναρίων του Τμήματος, αλλά αφορά τα ειδικά 
ερευνητικά ενδιαφέροντα του σπουδαστή. 

ΑΡΘΡΟ 7 

ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 

Το εκπαιδευτικό έργο κάθε ακαδημαϊκού έτους διαρ¬ 
θρώνεται σε δύο εξάμηνα σπουδών, το χειμερινό και το 
εαρινό, έκαστο εκ των οποίων περιλαμβάνει τουλάχιστον 
13 εβδομάδες διδασκαλίας. Η Μεταπτυχιακή Διπλωμα¬ 
τική Εργασία εκπονείται κατά το τέταρτο ακαδημαϊκό 
εξάμηνο σπουδών. 

Η παρακολούθηση των μαθημάτων είναι υποχρεω¬ 
τική. Οι φοιτητές είναι υποχρεωμένοι να παρακολου¬ 
θούν ανελλιπώς και να ακολουθούν τους κανονισμούς 
του κάθε σεμιναριακού μαθήματος και τις οδηγίες του 
διδάσκοντος. Φοιτητής που θα απουσιάσει πέραν των 
δύο (2) συναντήσεων σε κάθε σεμιναριακό μάθημα χάνει 
το δικαίωμα της παρακολούθησής του. Σε περίπτωση 
κωλύματος διεξαγωγής μαθήματος προβλέπεται η ανα- 
πλήρωσή του. Η ημερομηνία και η ώρα αναπλήρωσης 
αναρτώνται στην ιστοσελίδα του ΠΜΣ. 

Κάθε σεμιναριακό μάθημα ολοκληρώνεται με την 
προφορική παρουσίαση και την έντυπη υποβολή ερ¬ 
γασίας έκτασης 5.000-7.000 λέξεων. Η εργασία παρα- 
δίδεται έως τέσσερις εβδομάδες μετά την ολοκλήρωση 
του σεμιναρίου και ο βαθμός κατατίθεται σε ηλεκτρο¬ 
νικό βαθμολόγιο που τηρεί η Γραμματεία, σύμφωνα με 
χρονοδιάγραμμα που ορίζει η ΣΕ (30 Απριλίου για το 
χειμερινό εξάμηνο και 30 Σεπτεμβρίου για το εαρινό 
εξάμηνο).. Μετά την παρέλευση των προβλεπόμενων 
ημερομηνιών δεν υπάρχει δυνατότητα βαθμολόγησης. 
Ο τρόπος αξιολόγησης ορίζεται από τον διδάσκοντα 
του κάθε μαθήματος. Η βαθμολόγηση γίνεται στην κλί¬ 
μακα 1-10. Για να θεωρηθεί επιτυχής η παρακολούθη¬ 
ση σεμιναρίων ορίζεται ως βάση ο βαθμός πέντε (5). 
Στο τέταρτο εξάμηνο του Προγράμματος προβλέπεται 
η εκπόνηση της ΜΔΕ. Η ΣΕ, ύστερα από αίτηση του 
υποψηφίου, στην οποία αναγράφεται ο προτεινόμενος 
τίτλος της διπλωματικής εργασίας, καθώς και ο προτει- 
νόμενος επιβλέπων (αν δεν έχει ορισθεί ήδη από την 
έναρξη των μεταπτυχιακών σπουδών του) και, επίσης, 
επισυνάπτεται περίληψη της προτεινόμενης εργασίας, 
ορίζει τον επιβλέποντα αυτής και συγκροτεί την τριμελή 
εξεταστική επιτροπή για την έγκριση της εργασίας, ένα 
από τα μέλη της οποίας είναι και ο επιβλέπων (παρ. 4, 
άρ. 34, ν. 4485/2017). Ο Επιβλέπων της μεταπτυχιακής 
διπλωματικής εργασίας είναι μέλος ΔΕΠ του οικείου 
Τμήματος.Τα μέλη τηςτριμελούς εξεταστικής επιτρο¬ 
πής μπορεί να είναι μέλη ΔΕΠ του Τμήματος ή άλλων 
Τμημάτων του ίδιου ή άλλου ΑΕΙ, ερευνητές από ερευ¬ 
νητικά κέντρα του αρ. 13Α, ν. 4310/2014 και της Ακα¬ 
δημίας Αθηνών, επισκέπτες καταξιωμένοι επιστήμονες 
από την ημεδαπή ή την αλλοδαπή, που έχουν θέση ή 
προσόντα καθηγητή ή ερευνητή σε ερευνητικό κέντρο. 

Η γλώσσα συγγραφής της ΜΔΕ είναι τα ελληνικά. Τα 
αγγλικά επιλέγονται εφόσον συντρέχουν ειδικοί λόγοι 
και υπάρξει σχετική θετική απόφαση της ΣΕ. Το αντικεί¬ 
μενο της ΜΔΕ πρέπει να έχει ερευνητικό χαρακτήρα, να 
καταρτισθεί σύμφωνα μετην επιστημονική μεθοδολογία 
του γνωστικού αντικειμένου, να περιλαμβάνει προσω¬ 
πική συμβολή του γράφοντος στην έρευνα και να κατα¬ 
δεικνύει τη συνθετική του ικανότητα. Η έκταση της ΜΔΕ 
ορίζεται μεταξύ 20.000-30.000 λέξεων περιλαμβανομέ- 
νων των σημειώσεων, όχι όμως της βιβλιογραφίας, των 
περιεχομένων, λοιπών πινάκων και εικονογράφησης.Το 
κυρίως κείμενο πρέπει να είναι γραμμένο με γραμματο- 
σειράΤίηηθ5 Νθνν Κοπτιβπ μεγέθους 12 σε 1,5 διάστιχο και 
πλήρη στοίχιση. Οι σημειώσεις πρέπει να είναι γραμμέ¬ 
νες με γραμματοσειρά Τίιτΐθ5 Νθνν ΡοιτίΒη μεγέθους 10, 
σε μονό διάστιχο και πλήρη στοίχιση.Το εξώφυλλο έχει 
λευκό υπόβαθρο. Χρησιμοποιείται 1,5 διάστιχο και στοί¬ 
χιση στο κέντρο. Στην άνω αριστερά γωνία τοποθετείται 
το επίσημο λογότυπο του Πανεπιστημίου. Στο ανώτερο 
μέρος του εξωφύλλου αναγράφονται σε διαφορετικές 
παραγράφους τα εξής: 

-Τμήμα Ιστορίας και Αρχαιολογίας (γραμματοσειρά 
ΤΪΙΊΊΘ5 Νθνν ΚΟΙΎΙ3Π 1 4) 

- Πρόγραμμα Μεταπτυχιακών Σπουδών «Ιστορία και 
Αρχαιολογία του Αρχαίου Κόσμου: από την Προϊστορία 
έως την Ύστερη Αρχαιότητα» (γραμματοσειρά Τιιτιθβ 
Νθνν Κοιτιβπ 14) 

- Ειδίκευση «...»(γραμματοσειρά Τίιτΐθ5 Νθνν ΚοιτίΒη 14) 

- Ο τίτλος της ΜΔΕ (γραμματοσειράΤίιπθ5 Νθνν Κοιτίβγι 
18 ) 

- Μεταπτυχιακή Διπλωματική Εργασία (γραμματοσει¬ 
ρά ΤΪΠΠΘ5 Νθνν Κοιγιβπ 14) 

-Το ονοματεπώνυμο του φοιτητή (γραμματοσειρά 
ΤΪΠΊΘ5 Νθνν Κοιτιβπ 14) 

-Τα ονόματα και η βαθμίδα των τριών βαθμολογητών 
(γραμματοσειράΤίιτίθδ Νθνν Βοιύίβπ 14) 

Στο κατώτερο μέρος του εξωφύλλου με γραμματοσειρά 
ΤίηΊθ5 Νθνν Κοιτιβπ 14 και στοίχιση στο κέντρο αναγρά¬ 
φεται: Αθήνα, (έτος υποβολής εργασίας). Στη ΜΔΕ συ- 
μπεριλαμβάνεται υποχρεωτικά σύντομη περίληψη στην 
ελληνική και αγγλική γλώσσα (έως 200 λέξεις εκάστη). 

Η ΜΔΕ κατατίθεται στον επόπτη και στα λοιπά δύο μέλη 
της επιτροπής σε έντυπη και ηλεκτρονική μορφή μέχρι 
την 31 η Ιουλίου κάθε έτους. Μετά τον έλεγχο της γρα¬ 
πτής εργασίας από την επιτροπή, η τελική έγκριση της 
ΜΔΕ γίνεται μετά την προφορική υποστήριξή της ενώπι¬ 
ον της τριμελούς εξεταστικής επιτροπής (παρ. 4, άρ. 34, 
ν. 4485/2017). Η τριμελής εξεταστική επιτροπή έχει την 
ευθύνη του ακριβούς προσδιορισμού της ημερομηνίας 
της προφορικής εξέτασης, και, πάντως, το αργότερο έως 
την 30ή Σεπτεμβρίου κάθε έτους (εκτός εκτάκτων περι¬ 
πτώσεων ανωτέρας βίας).Τυχόν καθυστέρηση ή αμέλεια 
προσδιορισμού του χρόνου προφορικής υποστήριξης 
βαρύνει την εξεταστική επιτροπή και όχι τον φοιτητή. 

Οι ΜΔΕ αξιολογούνται με βαθμό της κλίμακας από 
ένα (1) έως 10 (δέκα) με ενδιάμεσες διαβαθμίσεις. Η 


τελική βαθμολογία της ΜΔΕ προκύπτει από τον μέσο 
όρο των βαθμών των τριών βαθμολογητών. Σε περί¬ 
πτωση απόκλισης μεγαλύτερης των 3 μονάδων μεταξύ 
του ανώτερου και του κατώτερου βαθμού από αυτούς 
που κατέθεσαν οι τρεις εξεταστές, η ΣΕ ορίζει τέταρτο 
βαθμολογητή, του οποίου ο βαθμός υπολογίζεται μαζί 
με τους δύο εγγύτερους ήδη υποβληθέντες βαθμούς 
για τον υπολογισμό του μέσου όρου. Ο τελικός βαθμός 
του Διπλώματος Μεταπτυχιακών Σπουδών προκύπτει 
με ποσοστό 50% από τον μέσο όρο των βαθμολογιών 
στις έξι σεμιναριακές εργασίες και 50% από το βαθμό της 
διπλωματικής εργασίας. Επιτυχής θεωρείται η αποφοί¬ 
τηση με συνολικό βαθμό όχι χαμηλότερο του 7 (επτά). 

Οι ΜΔΕ, εφόσον εγκριθούν από την εξεταστική επι¬ 
τροπή και πριν από την ορκωμοσία του υποψηφίου, 
αναρτώνται υποχρεωτικά στο Ψηφιακό Αποθετήριο 
«ΠΕΡΓΑΜΟΣ», σύμφωνα με τις αποφάσεις της Συγκλή¬ 
του του ΕΚΠΑ. Πριν από την ορκωμοσία, ο υποψήφιος 
υποχρεούται να καταθέσει στη Γραμματεία του ΠΜΣ 
τη σχετική βεβαίωση υποβολής της ΜΔΕ στο ανωτέ¬ 
ρω Ψηφιακό Αποθετήριο. Το Τμήμα δημοσιεύει στην 
ιστοσελίδα του το ονοματεπώνυμο του συγγραφέα, 
τον τίτλο της ΜΔΕ και έναν σύνδεσμο προς το Ψηφιακό 
Αποθετήριο. 

ΑΡΘΡΟ 8 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΜΕΤΑΠΤΥΧΙΑΚΩΝ ΦΟΙΤΗΤΩΝ 

1. Οι μεταπτυχιακοί φοιτητές έχουν όλα τα δικαιώ¬ 
ματα και τις παροχές που προβλέπονται για τους φοι¬ 
τητές του Α' κύκλου σπουδών, πλην του δικαιώματος 
παροχής δωρεάν διδακτικών συγγραμμάτων. Το Ίδρυμα 
υποχρεούται να εξασφαλίσει στους φοιτητές με αναπη¬ 
ρία ή/και ειδικές ανάγκες προσβασιμότητα στα προτει- 
νόμενα συγγράμματα και τη διδασκαλία (παρ.3, αρ.34, 
ν. 4485/2017). Η Μονάδα Προσβασιμότητας για Φοιτητές 
με Αναπηρία (ΦμεΑ) συμβάλλει στην επίτευξη ισότιμης 
πρόσβασης στις ακαδημαϊκές σπουδές των φοιτητών 
με διαφορετικές ικανότητες και ανάγκες, μέσω της πα¬ 
ροχής προσαρμογών στο περιβάλλον, Υποστηρικτικών 
Τεχνολογιών Πληροφορικής και Υπηρεσιών Πρόσβασης. 

2. Οι μεταπτυχιακοί φοιτητές καλούνται να συμμετέχουν 
και να παρακολουθούν σεμινάρια ερευνητικών ομάδων, 
συζητήσεις βιβλιογραφικής ενημέρωσης, επισκέψεις σε 
εργαστήρια, συνέδρια/ημερίδες με γνωστικό αντικείμενο 
συναφές με αυτό του ΠΜΣ, διαλέξεις ή άλλες επιστημο¬ 
νικές εκδηλώσεις του ΠΜΣ κ.ά. Ανά διετία προβλέπεται 
οργάνωση μιας τουλάχιστον ημερίδαςτου ΠΜΣ, κατάτην 
οποία παρουσιάζονται με μορφή ανακοινώσεων οι ΜΔΕ, 
καθώς και τα προσωρινά συμπεράσματα διδακτορικών 
διατριβών που είναι σε εξέλιξη. Η ημερίδα αυτή είναι δη¬ 
μόσια και γνωστοποιείται, με κατάλληλο τρόπο, στα μέλη 
της αντίστοιχης επιστημονικής κοινότητας. 

3. Η Συνέλευση του Τμήματος Ιστορίας και Αρχαιολο¬ 
γίας, μετά την εισήγηση της ΣΕ, δύναται να αποφασίσει 
τη διαγραφή μεταπτυχιακών φοιτητών εάν: 

- το ποσοστό απουσιών φοιτητή ξεπερνά το 15% στο 
σύνολο των μαθημάτων ενός εξαμήνου, 

- ο φοιτητής δεν ολοκληρώσει επιτυχώς τουλάχιστον 
δύο σεμινάρια κατά τη διάρκεια των δύο πρώτων εξα¬ 
μήνων των σπουδών του, 

- εάν δεν έχει ολοκληρώσει επιτυχώς το σύνολο του 
προγράμματος εντός των τακτών χρονικών ορίων, 

- υπερβεί τη μέγιστη χρονική διάρκεια φοίτησης στο 
ΠΜΣ, όπως ορίζεται στον παρόντα Κανονισμό, 

- έχει παραβιάσει τις κείμενες διατάξεις περί πειθαρχι¬ 
κών παραπτωμάτων από τα αρμόδια πειθαρχικά Όργανα, 

- αυτοδίκαια κατόπιν αιτήσεώςτου, 

- υποπέσουν σε παράπτωμα που εμπίπτει στο δίκαιο 
περί πνευματικής ιδιοκτησίας (ν. 2121/93) κατά τη συγ¬ 
γραφή των προβλεπομένων εργασιών του. 

4. Στο τέλος κάθε εξαμήνου πραγματοποιείται αξιολό¬ 
γηση κάθε μαθήματος και κάθε διδάσκοντος από τους 
μεταπτυχιακούς φοιτητές (παρ. 1., άρ.44, ν. 4485/2017), 
σύμφωνα με τη διαδικασία που προτείνει η ΣΕ και εγκρί¬ 
νει η Συνέλευση του Τμήματος. Η αξιολόγηση του ΠΜΣ 
γίνεται σύμφωνα με άρ. 44, ν. 4485/2017. 

5. Η καθομολόγηση γίνεται τον Ιανουάριο, τον Ιούνιο 
και τον Οκτώβριο κάθε έτους στο πλαίσιο της Συνέλευ- 
σηςτουΤμήματος Ιστορίας και Αρχαιολογίας και σε χώρο 
του Τμήματος ή της Σχολής, παρουσία του Διευθυντή του 
ΠΜΣ ή του Αναπληρωτή του, του Προέδρου του Τμήμα¬ 
τος ή του Αναπληρωτή του και, κατά τις δυνατότητες, 
ενδεχομένως εκπροσώπου του Πρυτάνεως. 

Πιο συγκεκριμένα στο πλαίσιο του ΠΜΣ απονέμεται 
Δίπλωμα Μεταπτυχιακών Σπουδών στην «Αρχαιολο¬ 
γία και Ιστορία του Αρχαίου Κόσμου: από την Απώτα¬ 
τη Προϊστορία έως την Ύστερη Αρχαιότητα» στις εξής 
ειδικεύσεις: 

1. Προϊστορική Αρχαιολογία 

2. Κλασική Αρχαιολογία 

3. Αρχαία Ιστορία 

6. Δίπλωμα Μεταπτυχιακών Σπουδών δεν απονέμεται 
σε φοιτητή του οποίου ο τίτλος σπουδών πρώτου κύ¬ 
κλου από ίδρυμα της αλλοδαπής δεν έχει αναγνωριστεί 
από το Διεπιστημονικό Οργανισμό ΑναγνώρισηςΤίτλων 
Ακαδημαϊκών και Πληροφόρησης (Δ.Ο.Α.Τ.Α.Π.), σύμφω¬ 
να με το ν. 3328/2005 (Α' 80). 

7. Οι μεταπτυχιακοί φοιτητές μπορούν να αιτηθούν 
την έκδοση παραρτήματος διπλώματος. 

ΑΡΘΡΟ 9 

ΥΠΟΔΟΜΗ ΠΜΣ 

1. Για την εύρυθμη λειτουργία του ΠΜΣ θα διατεθούν 
αίθουσες διδασκαλίας και σεμιναρίων, αμφιθέατρα εξο¬ 
πλισμένα με οπτικοακουστικά μέσα, τα εργαστήρια και 
το Μουσείο Αρχαιολογίας και Ιστορίας της Τέχνης του 
Τμήματος Ιστορίας και Αρχαιολογίας. 

2. Η διοικητική και γραμματειακή υποστήριξη του ΠΜΣ 
γίνεται από τη Γραμματεία του ΠΜΣ, η οποία στελεχώ¬ 
νεται από ένα άτομο. 

3. Η χρηματοδότηση του ΠΜΣ μπορεί να προέρχεται 
από: 


α) τον προϋπολογισμό του Εθνικού και Καποδιστρια- 
κού Πανεπιστημίου Αθηνών και των συνεργαζόμενων 
για την οργάνωσή του φορέων σύμφωνα με το άρθρο 43, 
β) τον προϋπολογισμό του Υπουργείου Παιδείας, 
Έρευνας και Θρησκευμάτων, 
γ) δωρεές, παροχές, κληροδοτήματα και κάθε είδους 
χορηγίες φορέων του δημόσιου τομέα, όπως οριοθε- 
τείται στην περίπτωση α' της παρ. 1 του άρθρου 14 του 
ν. 4270/2014 (Α' 143), ή του ιδιωτικού τομέα, 
δ) πόρους από ερευνητικά προγράμματα, 
ε) πόρους από προγράμματα της Ευρωπαϊκής Ένωσης 
ή άλλων διεθνών οργανισμών, 
στ) μέρος των εσόδων των Ειδικών Λογαριασμών Κον- 
δυλίων Έρευνας (Ε.Λ.Κ.Ε.) 
ζ) κάθε άλλη νόμιμη πηγή. 

4. Κατά τη λήξη της θητείας της ΣΕ, με ευθύνη του 
απερχόμενου Διευθυντή, συντάσσεται αναλυτικός απο¬ 
λογισμός του ερευνητικού και εκπαιδευτικού έργου και 
των λοιπών δραστηριοτήτων του Π.Μ.Σ., ο οποίος κατα¬ 
τίθεται στο Τμήμα Ιστορίας και Αρχαιολογίας του ΕΚΠΑ 
(παρ. 2, άρ. 44, ν. 4485/2017). Ο εν λόγω απολογισμός 
με ευθύνη της Κοσμητείας αποστέλλεται αμελλητί στα 
μέλη της ΕΣΕ (παρ. 5, άρ. 44, ν. 4485/2017). 

5. Η εσωτερική και εξωτερική αξιολόγηση του ΠΜΣ 
θα γίνεται σύμφωνα με τις διατάξεις του άρθρου 44 του 
ν. 4485/2017. 

ΑΡΘΡΟ 10 

ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ 

ΣΤΟ ΠΜΣ 

Οι διδάσκοντες του ΠΜΣ, προέρχονται, τουλάχιστον 
κατά 60%, από: 

- μέλη Δ.Ε.Π. του Τμήματος, 

- μέλη Ε.Ε.Π., Ε.ΔΙ.Π. και Ε.Τ.Ε.Π. του Τμήματος, κατόχους 
διδακτορικού διπλώματος εκτός κι αν το γνωστικό τους 
αντικείμενο είναι εξαιρετικής και αδιαμφισβήτητης ιδι¬ 
αιτερότητας για το οποίο δεν είναι δυνατή ή συνήθης η 
εκπόνηση διδακτορικής διατριβής, 

- ομότιμους καθηγητές (άρ. 69, ν. 4386/2016) και αφυ- 
πηρετήσαντα μέλη Δ.Ε.Π. του οικείου Τμήματος, 

- διδάσκοντες σύμφωνα με το π.δ. 407/1980 (Α’ 112), 

- επιστήμονες αναγνωρισμένου κύρους κάτοχους 
διδακτορικού διπλώματος, οι οποίοι μπορεί να απα¬ 
σχολούνται ως ακαδημαϊκοί υπότροφοι με απόφαση 
της Συνέλευσης και πράξη του Προέδρου του οικείου 
Τμήματοςγιατη διεξαγωγή διδακτικού και ερευνητικού 
έργου, καθοριζόμενου με τη σύμβαση που υπογράφεται 
μεταξύ του ακαδημαϊκού υποτρόφου και του Πρύτανη 
του οικείου ΑΕΙ. (παρ. 7, άρ. 29, ν. 4009/2011). 

Με αιτιολογημένη απόφαση της Συνέλευσης το Τμή¬ 
ματος ανατίθεται διδασκαλία σε: 

- μέλη ΔΕΠ άλλων Τμημάτων του ίδιου ή άλλου ΑΕΙ, 

- ερευνητές από ερευνητικά κέντρα του αρ. 13Α, 
ν. 4310/2014 και της Ακαδημίας Αθηνών, 

- επισκέπτες καταξιωμένους επιστήμονες από την 
ημεδαπή ή την αλλοδαπή, που έχουν θέση ή προσόντα 
καθηγητή ή ερευνητή σε ερευνητικό κέντρο, επιστήμο- 

νες αναγνωρισμένου κύρους που κατέχουν διδακτορικό 
δίπλωμα με εξειδικευμένες γνώσεις ή σχετική εμπειρία 
στο γνωστικό αντικείμενο του ΠΜΣ, 

- επισκέπτες μεταδιδακτορικούς ερευνητές, Έλληνες ή 
αλλοδαπούς νέους επιστήμονες, κάτοχους διδακτορικού 
διπλώματος (παρ.7, άρ. 16, ν. 4009/2011) ή γίνονται νέες 
προσλήψεις/συμβάσεις σύμφωνα με τα ανωτέρω (παρ. 
1,2, 5 και 6, αρ. 36, ν. 4485/2017). 


Η ανάθεση διδασκαλίας μαθημάτων, σεμιναρίων και 
ασκήσεων του ΠΜΣ γίνεται ύστερα από εισήγηση της ΣΕ 
και έγκριση της Συνέλευσης του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ-ΑΘΑΝΑΣΙΟΣ ΔΗΜΟΠΟΥΛΟΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΙ^Γ την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ρΓ. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννβΙιπΐ35τβΓ.βΙ@θτ.9ΐ' με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςιΐ'). Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Π ρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.θΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - ί3χ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐρά6$Ι(.6ΐ@6ΐ.9ΐ' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ.Ύλης: (Ισόγειο, τηλ. 210 5279167,210 5279139) 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν€ΐ»Τ135ΐ6Γ.βΙ@βΐ.9>' 

Πληροφορίες για γενικό πρωτόκολλο 
και αλληλογραφία: 9Γ3ηπτΐ3ΐβΪ3@6ΐ.9 ι ' 

Ωράριο για το κοινό: Δευτέρα ως Παρασκευή: 8:00 -13:30 


για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























